
Vedr.:
EU's strategi mod spredning af masseødelæggelsesvåben
–
Udkast til situationsrapport om gennemførelsen af strategiens kapitel III

1.
EU's strategi mod spredning af masseødelæggelsesvåben blev den 12. december 2003 ved​taget af Det Europæiske Råd, som gav udviklingen og gennemførelsen heraf høj prioritet. Rådet (eksterne anliggender) skal i henhold til strategien hvert halve år afholde en debat om dens gennemførelse.

2.
PSC drøftede på sine møder den 3. og den 8. juni 2004 sagen indgående på baggrund af en situationsrapport, som den højtstående repræsentants personlige repræsentant i spørgsmål vedrørende ikke-spredning af masseødelæggelsesvåben har udarbejdet i samarbejde med Kommissionen og i kontakt med formandskabet. I rapporten, som findes i bilaget, gøres der status over gennemførelsen af EU's strategi mod spredning af masseødelæggelsesvåben (WMD), og den fik tilslutning fra PSC. PSC besluttede at henstille til Rådet, at det tager situ​ationsrapporten til efterretning og udtrykker sin tilfredshed med de opnåede resultater.

3.
I lyset af ovenstående besluttede Coreper på mødet den 10. juni at henstille til Rådet, at det efter den halvårlige drøftelse, som strategien omfatter, vedtager følgende konklusioner:

"Rådet tog situationsrapporten om gennemførelsen af EU's strategi mod spredning af masse​ødelæggelsesvåben til efterretning og udtrykte sin tilfredshed med de opnåede resultater".

________________________

BILAG

UDKAST TIL SITUATIONSRAPPORT

om gennemførelsen af strategiens

kapitel III

1.
Efter koordinationen mellem kontoret under den personlige repræsentant i spørgsmål ved​rørende ikke-spredning af masseødelæggelsesvåben og Kommissionen er der udarbejdet føl​gende situationsrapport. De initiativer, der er taget eller foreslået, står med fede typer i neden​stående tekst med samme overskrifter for foranstaltninger som i kapitel III i EU's strategi mod spredning af masseødelæggelsesvåben, som den 12. december 2003 blev vedtaget af Det Europæiske Råd.

2.
Om gennemførelsen af strategiens kapitel III
A)
Multilateralismen skal gøres mere effektiv gennem målrettet handling mod spredning.
1)
Arbejde for global anvendelse og om nødvendigt styrkelse af de vigtigste traktater, aftaler og kontrolordninger om nedrustning og ikke-spredning.

–
Iværksættelse af en diplomatisk indsats for at styrke multilaterale aftaler og fremme deres globale anvendelse ved gennemførelsen af Rådets fælles holdning 2003/805/FUSP af 17. november 2003:

=
På grundlag af mandater vedtaget ved skriftlige procedurer eller på møder i arbejdsgrupperne er der foretaget demarcher for at fremme tiltrædelse af CTBT, ICOC, CWC og BTWC. Formandskabet har på EU's vegne forelagt OPCW resultaterne af demarcherne vedrørende CWC.

=
WMD-strategien og dens bestemmelser fremhæves i de fælles erklærin​ger, som formandskabet på EU's vegne fremsætter i relevante fora, som f.eks. møder mellem stater, der er parter i relevante traktater. Disse er​klæringer har understreget, at EU bekender sig til det multilaterale system, betydningen af fuldstændig opfyldelse af gældende traktat​for​pligtelser og EU's vilje til at arbejde for at styrke disse traktater, når der er behov for dette.

2)
Fremme af FN's Sikkerhedsråds rolle og forøgelse af dets ekspertise, så det kan klare udfordringen fra spredning af masseødelæggelsesvåben.

–
Arbejde blandt andet for, at Sikkerhedsrådet kan gøre brug af uafhængig eksper​tise og af en pulje af let tilgængelig viden med henblik på at kontrollere spred​ningsaktiviteter, der er en potentiel trussel mod den internationale fred og sikker​hed. EU vil overveje, hvordan UNMOVIC's særlige erfaring med hensyn til kon​trol og inspektion kan bevares og udnyttes, f.eks. ved at opstille en liste over eks​perter. 

=
FN's Sikkerhedsråd vedtog den 28. april 2004 resolution 1540. De EU-medlemsstater, der er medlemmer af Sikkerhedsrådet, var med​forslagsstillere til resolutionsudkastet og bidrog aktivt til, at det blev vedtaget ved konsensus. Formandskabet forelagde den 22. april 2004 Sikkerhedsrådet en fælles erklæring, hvori det gav udtryk for EU's stærke støtte til dette initiativ til håndtering af det problem, at ikke-statslige aktører kan komme i besiddelse af nukleare, kemiske eller biologiske våben eller materialer.
=
Gruppen vedrørende Global Nedrustning og Våbenkontrol havde en indledende drøftelse i marts 2004 om eventuel etablering af en inter​na​tional inspektions- og verifikationskapacitet under FN på grundlag af et svensk uofficielt dokument. Drøftelsen fortsætter.

3)
Fremme af politisk, finansiel og teknisk støtte til verifikationsordningerne

–
Nu hvor alle EU's medlemsstater har ratificeret IAEA-tillægsprotokollerne, vil EU fordoble sin indsats for at fremme tredjelandes indgåelse af dem.
=
Den 30. april 2004 meddelte Kommissionen IAEA's sekretariat, at EU nu har foretaget det nødvendige til gennemførelsen af tillægsproto​kollen.

=
EU har på sine trojkamøder med tredjelande understreget betydningen af at fremme tillægsprotokollens universelle karakter.

Ikke-sprednings-Gruppen er nu næsten færdig med at udarbejde et mandat med henblik på en global demarche om dette spørgsmål.
–
Fremme af foranstaltninger, der skal sikre, at ethvert misbrug af civile program​mer til militære formål udelukkes effektivt.

=
Ikke-sprednings-Gruppen er i færd  med at drøfte dette spørgsmål på baggrund af forslag fra især nogle medlemsstater, USA og IAEA's generaldirektør inden for rammerne af traktaten om ikke-spredning af kernevåben, Gruppen af Leverandører af Nukleart Materiale og G8. Navnlig fremlagde Kommissionens tjenestegrene et positionspapir om EF-lovgivningens forenelighed med det amerikanske forslag om at regulere anvendelsen af berignings- og oparbejdningsteknologier. Dette papir kan udgøre grundlaget for udarbejdelse af EU's og dets medlems​staters stillingtagen i Gruppen af Leverandører af Nukleart Materiale, både i forbindelse med ikke-spredningstraktaten og på G8-plan. 

–
Frigivelse af finansielle midler til støtte for særlige projekter under ledelse af multilaterale institutioner (f.eks. IAEA, CTBTO PrepCom og OPCW), der kunne hjælpe med at opfylde vores mål.

=
Efter indledende kontakter mellem den personlige repræsentant og IAEA's sekretariat og det efterfølgende arbejde udført af IAEA's kon​tor, Kommissionens tjenestegrene og IAEA's sekretariat vedtog Rådet en fælles aktion den 17. maj 2004.

=
Efter kontakter mellem den personlige repræsentant vedrørende masseødelæggelsesvåben og OPCW-generaldirektørens personlige kabinet er der blevet fremlagt et udkast til en fælles aktion til støtte for OPCW's aktiviteter i henhold til dens handlingsplan og inden for ram​merne af gennemførelsen af EU's strategi for masseødelæggelsesvåben. Dette udkast til fælles aktion vil snart blive drøftet af de relevante råds​organer.

–
Fremme af anfægtelsesinspektioner i henhold til konventionen om kemiske våben og derudover. Spørgsmålet vil blive behandlet i CWC's kompetente organer og som led i den politiske dialog med tredjelande.

=
Østrig afholder et seminar om anfægtelsesinspektioner den 24.-25. juni 2004 i Wien. EU-medlemsstaterne samt mange vigtige EU-partnere (som har tiltrådt CWC) vil deltage i seminaret. Den personlige repræsentant er blevet anmodet om at bidrage med et oplæg ved seminarets åbning. Med henblik på dette seminar arbejder EU i Grup​pen vedrørende Global Nedrustning og Våbenkontrol på at nå frem til en fælles holdning om anfægtelsesinspektioner.

–
Styrkelse af BTWC og CWC og i den forbindelse fortsatte overvejelser om kon​trolinstrumenter. BTWC omfatter i øjeblikket ikke nogen kontrolmekanisme. EU må overveje, hvordan overholdelsen af konventionens bestemmelser kan styrkes. Der kunne nedsættes en ekspertgruppe til at rådgive om, hvordan dette kan gøres. EU vil føre an i bestræbelserne på at skærpe bestemmelserne om handel med materiale, der kan anvendes til fremstilling af biologiske våben. EU vil også føre an i støtten til gennemførelsen af BTWC på nationalt plan (f.eks. ved at yde teknisk bistand). EU vil overveje at give støtte til stater, der har administrative eller økonomiske vanskeligheder med den nationale gennemførelse af CWC og BTWC.

=
Medlemsstaterne, EU og Fællesskabet har allerede iværksat program​mer, som fortsætter, herunder navnlig EU's fælles aktion, der skal hjælpe Rusland med at løfte sit ansvar og overholde CWC-destrukti​onsfristerne. Kommissionen har fremsat forslag til en fælles aktion, der bl.a. omfatter Rusland. Den skal forny EU's fælles aktion og skal drøf​tes i de relevante arbejdsgrupper i Rådet.

=
En gennemgang af medlemsstaternes oplysninger om bilaterale støtte​programmer har ført til den konklusion, at EU's medlemsstater ikke er særlige aktive med hensyn til biologiske våben. EU-initiativer bør over​vejes. 

=
Den personlige repræsentant vil i forbindelse med sin liste over priori​teter fremsætte forslag til, hvordan man kan fremme den globale ud​bredelse og gennemførelse af BTWC. Disse forslag skal supplere de demarcher, der for nylig er gennemført.

4)
Styrkelse af eksportkontrolpolitikker og -praksis i samordning med partnere inden for eksportkontrolordninger; anbefaling, hvor der er relevant,  af, at lande uden for de eksisterende eksportkontrolordninger og –arrangementer følger effektive eksport​kontrolkriterier; styrkelse af leverandørordninger og europæisk samordning på dette område

–
EU skal gøres til en førende aktør i eksportkontrolordningerne ved at koordinere EU-holdningerne inden for de forskellige ordninger, støtte de tiltrædende landes medlems​skab og eventuelt inddragelse af Kommissionen, fremme en "catch-all"-bestemmelse i ordningerne, hvor den ikke allerede er vedtaget, samt styrke infor​mationsudvekslingen, især med hensyn til følsomme destinationer, følsomme slutbrugere og indkøbsmønstre.

=
EU-holdningerne er system atisk blevet koordineret forud for og, når det var nødvendigt, også under møderne mellem partnerne i eksport​kontrolordningerne, hvilket har gjort det lettere at nå frem til enighed om EU-erklæringer på møderne samt om EU-forslag i forbindelse med visse spørgsmål. Når der er opnået enighed om et EU-forslag, forelæg​ges det af formandskabet på møderne i eksportkontrolordningerne. 

=
Formandskabet og trojkaen har med udgangspunkt i det italienske formandskabs arbejde navnlig fokuseret på, at alle de nye EU-med​lemsstater skal være med i eksportkontrolordningerne. Dette spørgsmål er blevet taget op på alle møder på dette område og på højeste politiske plan med de relevante tredjelande. Alle de nye EU-medlemsstater blev godkendt som medlemmer af Australien-Gruppen og Gruppen af Leve​randører af Nukleart Materiale (NSG) henholdsvis den 26. og den 27. maj 2004. Ansøgninger fra de nye EU-medlemsstater er stadig under behandling i missilteknologikontrolregimet (MTCR) og Wassenaar-arrangementet. EU vil fortsætte sin proaktive støttepolitik med demarcher over for relevante tredjelande.

=
Som resultat af EU-initiativer er der nu efter plenarmødet i NSG i Gøteborg indført "catch-all"-bestemmelser i alle de fire ordningers retningslinjer.  

=
Ikke-sprednings-Gruppen har drøftet, hvordan man kan fremme en yderligere styrkelse af informationsudvekslingen mellem ordningerne. Inden for rammerne af NSG blev der på plenarmødet i Gøteborg  (24.-28. maj 2004) gjort væsentlige fremskridt med hensyn til princippet om at styrke informationsudvekslingen, hvor der blev taget udgangspunkt i et EU-forslag. På samme møde blev der også godkendt et EU-forslag om modernisering af NSG’s outreach-aktiviteter.

=
Generalsekretariatet for Rådet og Kommissionens tjenestegrene har regelmæssigt deltaget i møderne blandt partnerne i eksportkontrolord​ningerne. Begge deltager i formandskabets delegation, når der er møder i de ordninger, hvor Kommissionen ikke har status som observa​tør eller medlem. 

–
Styrkelse af effektiv eksportkontrol i et udvidet Europa og vellykket gennem​førelse af en peer-review for at formidle god praksis under særlig hensyntagen til udfordringerne i forbindelse med den kommende udvidelse. 

=
Den 3. februar 2004 blev der vedtaget en metode til gennemførelse af en peer-review på baggrund af forslag fra taskforcen med dette for øje (medlemmerne af taskforcen kommer fra Generalsekretariatet for Rådet, medlemsstaterne (Finland) og Kommissionens tjenestegrene). Der er blevet vedtaget et program for besøg i alle 25 medlemsstater, og det er ved at blive gennemført. Mere end to tredjedele af alle besøg har fundet sted, og slutrapporterne om disse besøg skal sammen med hen​stillingerne til taskforcen være klar ved udgangen af juli 2004. Der er blevet aflagt mundtlige og skriftlige midlertidige rapporter til Gruppen vedrørende Varer med Dobbelt Anvendelse, og besøgene har generelt været nyttige og produktive. De har givet mulighed for at etablere kon​takter og give "nye" medlemsstater praktiske oplysninger om gennem​førelse af forordningen om produkter med dobbelt anvendelse og har sat fokus på god praksis og områder, hvor der kan skabes forbedringer, samtidig med at "gamle" medlemsstater har haft mulighed for at tage forskellene i deres fremgangsmåder op til overvejelse. De endelige rap​porter fra hver "klynge" skulle kunne foreligge i slutningen af juli, og derefter vil der blive udarbejdet en samlet rapport.

=
Medlemsstaterne er blevet gjort opmærksomme på den nuværende util​fredsstillende situation med hensyn til formidling af oplysninger om af​slag. Gamle EU-medlemsstater skal meddele alle de nye EU-medlems​stater alle deres aktive afslag. Dette bør være sket inden udgangen af maj, men der er ikke sket de store fremskridt.

–
Indførelse af et program for bistand til stater, der har behov for teknisk viden om eksportkontrol.

=
Kommissionen har afholdt et koordineringsmøde med USA om gensi​dige bistandsprogrammer inden for grænseforvaltning, grænsesikker​hed og eksportkontrol. Generalsekretariatet for Rådet, formandskabet og det kommende formandskab deltog i mødet. Kommissionen har ud​arbejdet en rapport, som er blevet forelagt Ikke-sprednings-Gruppen. På mødet blev det besluttet, at der er brug for yderligere koordinering på det specifikke område eksportkontrol for at sikre komplementaritet og undgå overlapning. Der er ved at blive udviklet et Tacis-projekt for Rusland med henblik på at fremme en effektiv eksportkontrol af pro​dukter med dobbelt anvendelse.

=
Den personlige repræsentants kontor og Kommissionens tjenestegrene vil udarbejde en prioriteret liste over tredjelande, der vil kunne drage nytte af EU-bistand på eksportkontrolområdet. Der vil blive fremsat forslag til bistandsprogrammer på baggrund af de budgetmidler, der er til rådighed. Sådanne programmer er afgørende for at fremme gennem​førelsen af masseødelæggelsesklausulen, hvori der bl.a. henvises til op​rettelse og gennemførelse af effektiv eksportkontrol. 

=
Som et resultat af kontakten med de kinesiske myndigheder vil den per​sonlige repræsentant foreslå

–
at der organiseres et ad hoc-møde om eksportkontrol i Kina inden årets udgang med deltagelse af peer review-eksperterne samt nationale eksperter fra andre EU-medlemsstater

–
at der forberedes et bistandsprogram for Kina for næste år, som skal bestå af uddannelse i eksportkontrol

–
Sikring af, at Gruppen af Leverandører af Nukleart Materiale gør eksport af kon​trollerede nukleare produkter og teknologi betinget af, at tillægsprotokollen ratifi​ceres og gennemføres.

=
Der har været indgående drøftelser om dette spørgsmål i Ikke-spred​nings-Gruppen. Der er enighed om idéen om at gøre tillægsprotokollen til en betingelse for levering, men der er stadig ikke enighed i NSG om, hvilke nukleare materialer, der bør være omfattet af et sådant forslag.

–
Fremme af udvidede eksportkontrolordninger med hensyn til immaterielle over​førsler af teknologi med dobbelt anvendelse samt effektive foranstaltninger i forbindelse med mæglervirksomhed og omladning.

=
Inden for rammerne af eksportkontrolordningerne er der blevet arbej​det med at styrke bestemmelserne vedrørende immaterielle overførsler. Tyskland er vært for et seminar om immaterielle teknologioverførsler, og det vil give mulighed for udveksling af god praksis mellem partnerne i eksportkontrolordningerne (14. juni 2004 i Berlin).

=
Den tekst, der skal vedtages i juni af Det Europæiske Råd om straffe​retlige sanktioner, vil også finde anvendelse på immaterielle overførsler og mæglervirksomhed. 

–
Fremme informationsudvekslingen mellem medlemsstaterne. Overveje udveksling af oplysninger mellem EU's SITCEN og ligesindede lande.
=
Situationscentret overvejer, hvad der vil være den bedste fremgangs​måde.

5)
Forøgelse af sikkerheden i forbindelse med spredningsfølsomme materialer, udstyr og ekspertise i EU, så der ikke sker uautoriseret adgang og ikke er risiko for anvendelse til andre formål.

–
Bedre kontrol med højaktive strålekilder. Efter vedtagelsen af Rådets direktiv om kontrol med lukkede højaktive strålekilder bør medlemsstaterne sikre, at det hurtigt gennemføres på nationalt plan. EU skal fremme tredjelandes vedtagelse af lignende bestemmelser.

=
Efter vedtagelsen af Rådets direktiv om kontrol med lukkede højaktive strålekilder blev der opnået enighed om et mandat for demarcher med henblik på at styrke sikkerheden omkring radioaktive strålekilder og understrege betydningen af forpligtelsen til at opfylde IAEA's adfærds​kodeks. Disse demarcher er nu afsluttet, og IAEA vil blive informeret om resultaterne. Spørgsmålet om radioaktive strålekilders sikkerhed er også blevet fremdraget i erklæringer fra Den Europæiske Union, som formanden har afgivet i relevante fora, navnlig under for​beredelsesmødet i april 2004.
–
Om nødvendigt styrkelse af den fysiske beskyttelse af nukleare materialer og an​læg, herunder forældede reaktorer og deres udbrændte brændsel.

=
Medlemsstaterne har ratificeret (og har derfor forpligtet sig til at op​fylde bestemmelserne i) konvention om fysisk beskyttelse af nukleare materialer,

=
Interesserede EU-medlemsstater vil på frivilligt grundlag kunne opfor​dre IAEA til at gennemføre internationale fysiske beskyttelsesmissioner og inter​nationale nukleare sikkerhedsmissioner samt, som resultat af en sådan eval​uering, til at fremsætte anbefalinger i det omfang, det er nødvendigt.

=
Den fælles aktion til støtte for IAEA, som Rådet vedtog den 17. maj 2004, omfatter projekter, som sigter mod forbedret fysisk beskyttelse af radioak​tive strålekilder i lande i Sydøsteuropa, Centralasien og Kaukasus.

=
Forbedring af den fysiske beskyttelse af nukleare anlæg i Rusland vil være det første projekt under udkastet til EU's fælles aktion om et samarbejds​program for ikke-spredning og nedrustning, som Kommis​sionen har fremsat.
–
Skærpelse af EU's og den nationale lovgivning om og kontrol med patogene mikroorganismer og toksiner (både i medlemsstaterne og i de tiltrædende lande), hvor det er nødvendigt. Samarbejdet mellem de strukturer, der beskæftiger sig med folkesundhed, sikkerhed og sundhed på arbejdspladsen og ikke-spredning, bør udvides. Det bør under​søges, om der skal oprettes et EU-center for sygdoms​kontrol, herunder dets eventuelle opgaver.

=
Ifølge EF-traktaten henhører de fleste folkesundhedsanliggender under medlemsstaternes kompetence. Et udvalg på højt plan for sundhedssik​ring bestående af repræsentanter for medlemsstaternes sundhedsmini​sterier og Kommissionen, varetager samarbejdet og planlægningen og griber ind over for udsætning af biologiske og kemiske agenser i EU. I Udvalget for Sund​hedssikring vil Kommissionens repræsentant og medlemsstaterne drøfte, hvordan lovgivningen om kontrol med pato​gene mikroorganismer og toksiner kan skærpes i det omfang, det er nødvendigt. Rådet besluttede den 12. december 2003 at oprette et EU-center for sygdomskontrol og forebyg​gelse, som skal have hovedsæde i Stockholm.
–
Fremme af dialogen med industrien for at styrke bevidstheden. Der vil blive taget et initiativ til først at fremme dialogen med EU's industri med henblik på at hæve bevidst​hedsniveauet over for problemer i forbindelse med masseødelæggelses​våben, og der​næst dialogen mellem EU's og USA's industri, især inden for den biologiske sektor.

=
Kommissionen har med hensyn til dialog med den bioteknologiske industri i EU vurderet, at det i lighed med den praksis, der er blevet anerkendt i for​bindelse med gennemførelsen af forordning 1334/2000 (navnlig i medfør af artikel 4 om dialog mellem regering og eksportør), vil være hensigtsmæssigt at begynde med at evaluere fremgangsmåder og resultater af EU-medlems​staternes kontakter på nationalt plan til industrien i de respektive lande, in​den der iværksættes en operation på EU-plan. Kommissionen vil også gerne gøre opmærksom på, hvor vigtigt det er at prioritere en øget opmærksomhed i forskningssektoren i betragtning af den betydelige aktivitet i sektoren.

=
Spørgsmålet vil blive rejst i de relevante arbejdsgrupper i Rådet (Gruppen vedrørende varer med Dobbelt Anvendelse, Ikke-sprednings-Gruppen).
6)
Øget identifikation, kontrol og tilbageholdelse af ulovlige sendinger

–
Medlemsstaterne må vedtage fælles politikker vedrørende strafferetlige sanktioner over for ulovlig eksport, mæglervirksomhed og smugling i forbindelse med mate​riale til fremstilling af masseødelæggelsesvåben.

=
Den personlige repræsentants kontor har udarbejdet et oplæg om spørgs​målet. Efter en orienterende debat i PSC er der blevet udarbej​det et udkast til tekst, der skal vedtages af Det Europæiske Råd i juni 2004.
–
Der må overvejes foranstaltninger med henblik på kontrol med transit eller om​ladning af følsomme materialer.

=
Den personlige repræsentant vil i samarbejde med Kommissionens tjeneste​grene udarbejde et oplæg om, hvorvidt der er behov for et EU-initiativ for at forbedre kontrollen med transit og omladning inden for EU.

–
Støtte til internationale initiativer, der sigter mod identifikation, kontrol og til​bagehol​delse af ulovlige sendinger.

=
Der blev på samlingen i Rådet (almindelige anliggender og eksterne forbindelser) den 17. maj 2004 vedtaget en offentlig erklæring fra EU til støtte for PSI. Alle EU's medlemsstater var inviteret til det møde, der blev afholdt i anledning af etårsdagen for PSI (31. maj - 1. juni 2004). Efter at PSC var nået til enighed, deltog den personlige repræsentant vedrørende masseøde​læggelsesvåben og Kommissionens tjenestegrene i PSI-kernegruppens møder og  arbejde som en del af det kommende formandskabs nationale delegation. De blev inviteret til at deltage som gæster i mødet i Krakow i anledning af et​årsdagen for PSI (31. maj - 1. juni 2004). 61 lande deltog i mødet og udtrykte deres støtte til PSI, også kendt som Krakow-initiativet. EU's offentlige erklæring til støtte for PSI blev omdelt som et dokument på mødet.

Flere EU-medlemsstater var værter for aktiviteter i forbindelse med PSI, som alle EU-medlemsstaterne, Kommissionens tjenestegrene og rådssekreta​riatet var inviteret til at deltage i.

=
Kommissionens tjenestegrene omdelte den 19. marts 2004 en note til PSC om PSI og Det Europæiske Fællesskab, som omfattede en foreløbig vurdering af indvirkningen på Fællesskabets kompetencer. Denne vur​dering forventes yderligere udviklet på grundlag af flere kommende PSI-aktiviteter. Spørgs​målet vil desuden blive behandlet i de relevante organer i Rådet.

B)
Fremme af et stabilt internationalt og regionalt miljø

1)
Styrkelse af de samarbejdsbaserede EU-programmer til reduktion af truslen sammen med an​dre lande, med særligt sigte på støtte til nedrustning, kontrol og sikkerhed i forbindelse med følsomme materialer, anlæg og ekspertise.
· Videreførelse af programmet for nedrustning og ikke-spredning i Den Russiske Fødera​tion ud over juni 2004.

=
Kommissionen omdelte i Ikke-sprednings-Gruppen den 19. maj et udkast til fælles aktion om videreførelse af den tidligere fælles aktion vedrørende Rusland, hvori var indarbejdet CONOP's forslag om at udvide det geogra​fiske anvendelsesområde.
· Forøgelse af EU's samarbejdsbaserede finansiering af trusselreduktion på baggrund af de finansielle overslag efter 2006. Det bør overvejes at oprette en specifik post på Fællesskabets budget til ikke-spredning af massseødelæggelsesvåben og nedrustning. Medlemsstaterne bør opfordres til også at bidrage på nationalt plan. Denne indsats bør omfatte foranstaltninger til styrkelse af kontrollen med ikke-spredning af ekspertise, videnskab og teknologi i forbindelse med masseødelæggelsesvåben.

=
Spørgsmålet om oprettelse af en specifik post på Fællesskabets budget til ikke-spredning og nedrustning af masseødelæggelsesvåben skal behandles. Kommissionen vil indlede processen i 2004. I den finansielle ramme, der er udarbejdet til samlingen i Rådet (almindelige anliggender og eksterne for​bindelser) i juni med henblik på Det Europæiske Råd, er ikke-spredning, ikke anført.

· Indførelse af et program for bistand til stater, der har behov for teknisk viden af hensyn til sikkerheden og kontrollen i forbindelse med følsomme materialer, anlæg og eksper​tise.

=
Medlemsstaterne blev anmodet om at orientere den personlige repræsentants kontor inden den 15. december 2003 om deres programmer for bistand til tredjelande vedrørende ikke-spredning af masseødelæggelsesvåben (fysisk beskyttelse af nukleare anlæg, beskyttelse af radioaktive kilder, eksportkon​trol samt programmer inden for beslægtede områder, såsom bistand til lov​givning eller retshåndhævelse, grænsekontrol). 11 medlemsstater har ind​sendt oplysninger til den personlige repræsentants kontor. Den personlige repræsentant er i færd med at udarbejde en liste over prioriteter i bistands​programmerne på baggrund af de oplysninger, der er til rådighed.
2)
Hensynet til ikke-spredning af masseødelæggelsesvåben bør integreres i EU's politiske, diplomatiske og økonomiske aktiviteter og programmer for at opnå den størst mulige effekti​vitet.

· Integrering af ikke-spredningspolitikker i EU's bredere forbindelser med tredjelande i overensstemmelse med konklusionerne på samling i Rådet (almindelige anliggender og eksterne forbindelser) den 17. november 2003, bl.a. ved at indføre en ikke-sprednings​klausul i aftaler med tredjelande.

=
Den personlige repræsentant har deltaget i adskillige møder i Rådets geogra​fiske grupper for at skabe opmærksomhed om strategien og få ikke-spred​ningsklausulen indsat i aftaler med tredjelande. Kommissionen har også in​formeret sine geografiske områdeansvarlige.

=
Ikke-spredningsklausulen er blevet indsat i aftalen med Tadsjikistan. Den er under forhandling med Syrien. Der er drøftelser i gang i forbindelse med forhandlingerne om en aftale med Mercosur og revisionen af aftalen med AVS-staterne. Da Rådet for nylig besluttede at undertegne en samarbejdsaf​tale med Pakistan, erklærede det, at det havde til hensigt at indgå i forhand​linger med Pakistan om et parallelt instrument, hvori ikke-spredningsklau​sulen og terrorismeklausulen vil være indarbejdet.
· Styrkelse af EU's indsats for at løse regionale konflikter ved at udnytte alle tilgængelige instrumenter, især inden for rammerne af FUSP og ESFP.

=
Rådet og Kommissionen vil gennemføre denne politik på generelt plan.

C)
Tæt samarbejde med De Forenede Stater og andre nøglepartnere

1)
Sikring af en passende opfølgning af EU's og USA's erklæring om ikke-spredning fra topmø​det i juni 2003.

=
Der er blevet foretaget sammenligninger mellem EF's og USA's fortegnelser over bistandsprogrammer inden for grænseforvaltning, grænsesikkerhed og eksport​kontrol, og konklusionen heraf er, at programmerne til en vis grad supplerer hin​anden.

=
Samarbejdet om eksportkontrolordninger og gennemførelse af G8's globale part​nerskab vil fortsætte.

=
Dialogmøderne mellem EU og USA og kontakterne mellem de amerikanske myn​digheder og Kommissionen og/eller den højtstående repræsentants personlige repræsentant vedrørende masseødelæggelsesvåben har været med til at indkredse nye samarbejdsområder.

=
Der drøftes en ny fælles erklæring forud for topmødet mellem EU og USA i juni.

2)
Sikring af samordning og, hvor det er relevant, fælles initiativer med andre nøglepartnere.

Formandskabet og trojkaen har benyttet enhver lejlighed til at orientere tredjelande om strate​gien vedrørende masseødelæggelsesvåben og dens bestemmelser, både på det praktiske og det politiske plan.

=
Efter den personlige repræsentants uformelle besøg i Moskva, Beijing og Tokyo og uformelle samtaler med canadiske myndigheder vil følgende praktiske skridt til øget samarbejde blive foreslået:

· For Kinas vedkommende vil der kunne afholdes et ad hoc-møde mellem eks​perter i eksportkontrol inden udgangen af 2004 med deltagelse af både EU's peer review-taskforce og andre nationale eksperter fra EU's medlemsstater. Mødet vil næste år kunne følges op af et bistandsprogram (uddannelse).

· For Japans vedkommende er der drøftelser i gang om en fælles erklæring forud for topmødet mellem EU og Japan i juni med nærmere angivelse af samarbejdsområder.

· For Ruslands vedkommende må der regnes med flere ad hoc-møder.

· For Canadas vedkommende må der regnes med flere ad hoc-møder, og erfa​ringerne med programmer for bistand til tredjelande bør sammenlignes.

D)
Udvikling af de nødvendige strukturer inden for EU

1)
Afholdelse hvert halve år af en debat om gennemførelsen af EU-strategien på en samling i Rådet (eksterne forbindelser).

=
Formandskabet vil lade debatten finde sted på samlingen i Rådet (almindelige an​liggender og eksterne forbindelser) i juni.

2)
Oprettelse, som aftalt i Thessaloniki, af en enhed, der skal fungere som et overvågningscenter med den opgave at overvåge den konsekvente gennemførelse af EU-strategien og indsamle oplysninger og efterretninger i samarbejde med SITCEN. Dette overvågningscenter bør op​rettes i Rådets sekretariat, og Kommissionen bør inddrages fuldt ud i arbejdet.

=
Oprettelse af et overvågningscenter, omfanget af dets arbejde og eventuelle nær​mere bestemmelser herom er stadig under overvejelse på grundlag af et dokument, som er udarbejdet af den personlige repræsentants kontor i samråd med Kommis​sionens tjenestegrene.

o

o
o

E)
Udveksling af oplysninger og analyseresultater med NATO

=
Udveksling af oplysninger og analyseresultater med NATO inden for de vedtagne rammeaftaler nævnes i kapitel II, punkt 28, i strategien. Som opfølgning af punkt 28 blev bekæmpelse af spredning af masseødelæggelsesvåben sat på dagsor​denen for mødet den 10. marts 2004 i PSC/NAC. PSC/NAC drøftede opfølgningen af personaleudvekslingerne inden for ikke-spredning. Der var enighed om at fort​sætte kontakterne på personaleplan.

________________________

� 	Der skal tages højde for, at nukleart materiale på EU-plan er fuldt ud omfattet af Euratom-traktaten.





10448/04

ikn/KB/hkj
22

DGE WMD
  DA

